## Educació organitza una jornada formativa d’auxiliars de conversa dels centres educatius de València

*** El director general d’Ordenació Educativa i Política Lingüística ha inaugurat la jornada en l’IES Benlliure de València**

El director general d’Ordenació Educativa i Política Lingüística, Ignacio Martínez, ha inaugurat en l’IES Benlliure de València una jornada formativa inicial d’auxiliars de conversa dels centres educatius de la província de València. Es faran més jornades d’este tipus al llarg de la Comunitat Valenciana.

A la trobada, a la qual han acudit els tutors acompanyats dels seus respectius auxiliars de conversa, ha assistit Katherine Matle, agent consular de l’ambaixada dels EUA a València. En esta primera jornada Agustín Reyes, professor de la Universitat de València, ha sigut l’encarregat de fer una ponència.

El director general ha destacat que “un dels objectius fonamentals en el nostre sistema educatiu és millorar la qualitat de l’ensenyança i com a meta més específica, millorar el domini de diferents llengües i la formació d’una ciutadania plurilingüe”.

En este sentit, Ignacio Martínez ha indicat que el programa d’auxiliars de conversa “enfortix les habilitats i competències, i desenrotlla la capacitat d’adaptar-se als nous entorns socials canviants, així com a les diferents cultures i formes de treball. A més, suposa un incentiu cap a la creació d’espais de treball col·laboratius i de difusió de bones pràctiques”.

Fecha: 17/10/2024